Մարինա Թաշյանն էլ, Հենրիխի քույր Մոնիկան էլ այս կամ այն կերպ կապված են ֆուտբոլի հետ, նրանք արդեն երկար տարիներ է, ինչ աշխատում են Հայաստանի ֆուտբոլի ֆեդերացիայում և ՈՒԵՖԱ-ի կառույցներում: Հաճախ է լինում, որ հայտնի սպորտսմենների հարազատները սկզբում դեմ են լինում նման կարիերային՝ ուղևորումներ, նյարդեր, անսահման ծանրաբեռնվածություն, առողջության համար ոչ այդքան բարենպաստ պայմաններ (հայտնի խոսք կա՝ «Ողջո՜ւյն, մեծ սպորտ, մնաս բարով առողջություն»), իսկ ամենագլխավորը՝ վնասվածքները, որոնք երբեմն շատ ծանր են լինում: Բարեբախտաբար Հենրիխ Մխիթարյանի հետ ոչ մի նման բան չի եղել: